b"\n_START_ARTICLE_\nEl Pla (Tona)\n_START_SECTION_\nDescripci\xc3\xb3\n_START_PARAGRAPH_\nMasia d'un sol cos de planta rectangular, coberta a doble vessant. L'edifici original ha estat ampliat pels laterals i les teulades han estat tamb\xc3\xa9 allargades, variant la tipologia d'acord amb uns c\xc3\xa0nons recurrents a la comarca. L'aparell est\xc3\xa0 format per petits carreus irregulars disposats en filades m\xc3\xa9s o menys uniformes. Les obertures s\xc3\xb3n de testera recta i localitzades d'una manera basant arbitr\xc3\xa0ria. Les cantonades estan refor\xc3\xa7ades amb carreus m\xc3\xa9s grans, per\xc3\xb2 tallats irregularment i sense polir. Aquest tipus de construcci\xc3\xb3 contrasta amb les construccions de nova planta del segle XVIII i que imiten un estil m\xc3\xa9s senyorial.\n_START_SECTION_\nCabanya\n_START_PARAGRAPH_\nPart d'una depend\xc3\xa8ncia relacionada amb la masia, on es guardava la palla, els farratges o les eines. La construcci\xc3\xb3 original devia tenir planta quadrada, coberta a doble vessant i un gran portal al centre de la fa\xc3\xa7ana. A l'interior els diferents pisos o estructures necess\xc3\xa0ries per dividir i organitzar l'espai s\xc3\xb3n de fusta. L'aparell \xc3\xa9s de pedra sense tallat ni polir, agafada amb morter i disposada en filades irregulars. Actualment ha estat ampliada i restaurada.\n_START_SECTION_\nHist\xc3\xb2ria\n_START_PARAGRAPH_\nApareix documentada abans de l'any 1000 en relaci\xc3\xb3 a un alou que la Seu de Vic posse\xc3\xafa cap el Mas Pont o el Pla de Tona. D'acord amb aquesta not\xc3\xadcia documental el Pla \xc3\xa9s una de les cases m\xc3\xa9s antigues de Tona."